18-årige somaliske Ahmed Omar Mohamed skal seks år i fængsel for sin voldtægt af en 10-årig pige i Herning og voldtægtsforsøg mod to andre. Det har Vestre Landsret besluttet for kort tid siden.

Det er en stadfæstelse af en tidligere byretsdom. Til gengæld blev der lempet på byrettens beslutning om, at han skulle udvises. Den afgørelse blev ændret til en betinget dom, oplyser TV Midt-Vest. Det vil sige, at den ikke bliver effektueret, hvis han holder sig på den rigtige side af loven i femtiden.

Det var den 18-årige selv, der havde anket byretsdommen, specielt med henblik på at få ophævet udvisningsdommen.

Det ønskede imødekom Larsretten, som udelukkende tog stilling til strafudmålingen, ikke skyldsspørgsmålet.

Lokkede småpiger ud i skoven

Især voldtægten af den 10-årige pige fremkaldte stærke følelser i lokalområdet. Den fandt sted lørdag 19. november 2011 i skovbevoksningen ved Lyngens Kvarter i Gullestrup udenfor Herning.

Han truede de to små piger til at gå med sig. Den yngste formåede at flygte, mens han voldtog den 10-årige.

En lille måned forinden havde han forsøgt at voldtage den 18-årige på Torvet i Herning.

Børnesoldat i al-Quaeda

Under sagen kom det i øvrigt frem, at gerningsmanden var blevet tilknyttet en al-Qaeda-gruppe som børnesoldat.

Det skete, da hans mor sendte ham og hans lillebror på koranskole i Somalia.